CELEX: 32019D0708
Language: lt
Date: 2019-02-15 00:00:00
Title: 2019 m. vasario 15 d. Komisijos deleguotasis sprendimas (ES) 2019/708, kuriuo Europos Parlamento ir Tarybos direktyva 2003/87/EB papildoma nustatytu 2021–2030 m. sektorių ir pasektorių, kuriems būdinga anglies dioksido nutekėjimo rizika, sąrašu (Tekstas svarbus EEE.)

8.5.2019   
               
               
                  LT
               
               
                  Europos Sąjungos oficialusis leidinys
               
               
                  L 120/20
               
            
         KOMISIJOS DELEGUOTASIS SPRENDIMAS (ES) 2019/708
         2019 m. vasario 15 d.
         kuriuo Europos Parlamento ir Tarybos direktyva 2003/87/EB papildoma nustatytu 2021–2030 m. sektorių ir pasektorių, kuriems būdinga anglies dioksido nutekėjimo rizika, sąrašu
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Sąjungoje ir iš dalies keičiančią Tarybos direktyvą 96/61/EB (1), ypač į jos 10b straipsnio 5 dalį,
         kadangi:
         
                     (1)
                  
                  
                     Direktyvoje 2003/87/EB nustatyta, kad pagrindinis apyvartinių taršos leidimų prekybos Sąjungoje sistemoje (ES ATLPS) taikomas principas yra leidimų pardavimas aukcione;
                  
               
                     (2)
                  
                  
                     2014 m. spalio mėn. Europos Vadovų Taryba nusprendė, kad nemokamo apyvartinių taršos leidimų (toliau – ATL) paskirstymo nereikėtų atsisakyti ir kad esamos priemonės turėtų būti taikomos ir po 2020 m. siekiant išvengti su klimato politika susijusio anglies dioksido nutekėjimo rizikos, kol kitos stipriausios ekonomikos šalys nesiims panašių priemonių. Kad Sąjungoje mažinant išmetamų teršalų kiekį būtų užtikrinta nauda aplinkai, kai trečiosios šalys savo veiksmais nesukuria panašių paskatų pramonei mažinti išmetamų teršalų kiekį, sektorių ir pasektorių, kuriems būdinga anglies dioksido nutekėjimo rizika, įrenginiams turėtų būti ir toliau skiriami pereinamojo laikotarpio nemokami ATL;
                  
               
                     (3)
                  
                  
                     ES ATLPS taikymo laikotarpiu sukaupta patirtis patvirtino, kad sektoriuose ir pasektoriuose anglies dioksido nutekėjimo rizika yra skirtinga ir kad nemokamais ATL padedama išvengti anglies dioksido nutekėjimo. Nors gali būti laikoma, kad kai kuriuose sektoriuose ir pasektoriuose anglies dioksido nutekėjimo rizika yra didesnė, kiti sektoriai didelę su ATL, skirtais juose išmetamų teršalų kiekiui padengti, susijusių išlaidų dalį gali perkelti į produktų kainas neprarasdami rinkos dalies ir prisiimdami tik likusią tų išlaidų dalį, taigi juose anglies dioksido nutekėjimo rizika nedidelė. Siekiant mažinti šią anglies dioksido nutekėjimo riziką, Direktyvos 2003/87/EB 10b straipsnio 5 dalyje nustatyta, kad Komisija turi nustatyti sektorių ir pasektorių, kuriems būdinga anglies dioksido nutekėjimo rizika, sąrašą. Šie sektoriai ir pasektoriai turi gauti visą (100 %) pagal Direktyvos 2003/87/EB 10a straipsnį nustatytą nemokamų ATL skaičių;
                  
               
                     (4)
                  
                  
                     Sprendimu 2014/746/ES (2) Komisija nustatė 2015–2019 m. anglies dioksido nutekėjimo sąrašą. Pagal Europos Parlamento ir Tarybos direktyvą (ES) 2018/410 (3) anglies dioksido nutekėjimo sąrašo galiojimas buvo pratęstas iki 2020 m. gruodžio 31 d.;
                  
               
                     (5)
                  
                  
                     Direktyvos 2003/87/EB 10b straipsnyje išdėstyti vertinimo, grindžiamo trijų paskutinių kalendorinių metų turimais duomenimis, kriterijai. Taigi Komisija naudojosi 2013, 2014 ir 2015 m. duomenimis, nes, atlikdama vertinimą, turėjo tik kai kurių parametrų 2016 m. duomenis;
                  
               
                     (6)
                  
                  
                     siekdama sudaryti 2021–2030 m. anglies dioksido nutekėjimo sąrašą, Komisija įvertino anglies dioksido nutekėjimo riziką NACE-4 lygmens sektoriuose ir pasektoriuose pagal Sąjungos statistinį ekonominės veiklos rūšių klasifikatorių, nustatytą Europos Parlamento ir Tarybos reglamentu (EB) Nr. 1893/2006 (4). NACE-4 lygmeniu turimi optimalūs ir sektorius tiksliai apibūdinantys duomenys. Sektorius žymimas 4 skaitmenų kodu pagal NACE klasifikatorių, o pasektoris – 6 arba 8 skaitmenų PRODCOM (t. y. klasifikatoriaus, skirto Sąjungos pramonės gaminių statistikai ir tiesiogiai susijusio su NACE klasifikatoriumi) kodais;
                  
               
                     (7)
                  
                  
                     anglies dioksido nutekėjimo vertinimas buvo atliekamas dviem etapais. Atliekant kiekybinį pirmo lygmens vertinimą NACE-4 lygmeniu, laikoma, kad sektoriui būdinga anglies dioksido nutekėjimo rizika, jeigu anglies dioksido nutekėjimo rodiklis viršija 0,2 ribinę vertę, nustatytą Direktyvos 2003/87/EB 10b straipsnio 1 dalyje. Nedaugeliu atvejų, kai tie atvejai atitiko Direktyvos 2003/87/EB 10b straipsnio 2 ir 3 dalyse aiškiai nustatytus tinkamumo kriterijus, atliktas antro lygmens vertinimas – arba kokybinis vertinimas pagal nurodytus kriterijus, arba kiekybinis vertinimas suskirstytuoju lygmeniu;
                  
               
                     (8)
                  
                  
                     remiantis Direktyvos 2003/87/EB 10b straipsniu, anglies dioksido nutekėjimo rodiklis apskaičiuotas sektoriaus prekybos su trečiosiomis šalimis intensyvumą padauginus iš sektoriaus taršos intensyvumo;
                  
               
                     (9)
                  
                  
                     remiantis Direktyvos 2003/87/EB 10b straipsniu, prekybos su trečiosiomis šalimis intensyvumas apskaičiuojamas kaip bendros eksporto į trečiąsias šalis vertės ir importo iš trečiųjų šalių vertės santykis su Europos ekonominės erdvės bendra rinkos apimtimi (metinė apyvarta ir bendra importo iš trečiųjų šalių vertė). Komisija įvertino kiekvieno sektoriaus ir pasektorio prekybos intensyvumą remdamasi Eurostato COMEXT duomenų bazėje pateiktais duomenimis. Komisija mano, kad tai yra išsamiausi ir patikimiausi duomenys apie bendras eksporto į trečiąsias šalis ir importo iš trečiųjų šalių vertes, taip pat apie bendrą metinę apyvartą Sąjungoje;
                  
               
                     (10)
                  
                  
                     taršos intensyvumas apskaičiuotas kaip atitinkamo sektoriaus tiesiogiai ir netiesiogiai išmestų teršalų kiekių suma, padalyta iš bendrosios pridėtinės vertės, ir išreikšta CO2 kg, padalytais iš eurų. Komisija mano, kad Europos Sąjungos sandorių žurnalas yra tiksliausias ir skaidriausias duomenų apie išmetamo CO2 kiekį įrenginių lygmeniu šaltinis, todėl juo naudojamasi tiesiogiai sektorių išmetamam kiekiui apskaičiuoti. Įrenginiai buvo priskirti sektoriams NACE-4 lygmeniu, remiantis valstybių narių pagal Direktyvos 2003/87/EB 11 straipsnį ir Komisijos sprendimą 2011/278/ES (5) nacionalinėse įgyvendinimo priemonėse pateikta informacija apie kiekvieną įrenginį. Bendrajai pridėtinei vertei sektoriaus lygmeniu nustatyti naudotasi Eurostato verslo struktūros statistika, kuri laikoma tiksliausiu šaltiniu;
                  
               
                     (11)
                  
                  
                     siekiant nustatyti netiesiogiai išmetamų teršalų kiekį, tiesiogiai iš valstybių narių surinkti elektros energijos vartojimo duomenys laikomi patikimiausiu šaltiniu, kadangi duomenų ES 28 lygmeniu nėra. Elektros energijos suvartojimas perskaičiuojamas į netiesiogiai išmetamų teršalų kiekį taikant elektros energijos išmetamųjų teršalų koeficientą. Kaip pamatinę vertę Komisija naudojo vidutinį ES elektros gamybos iš skirtingų išteklių kiekį. Ji grindžiama Sąjungos bendru metiniu elektros energijos sektoriuje išmestu teršalų kiekiu, apimančiu visus elektros energijos gamybos šaltinius Europoje, padalytu iš atitinkamai pagamintos elektros energijos kiekio. Atsižvelgiant į tai, kad elektros energijos sistema tampa mažiau priklausoma nuo iškastinio kuro ir kad vis didesnę išteklių dalį sudaro atsinaujinantieji ištekliai, elektros energijos išmetamųjų teršalų koeficientas buvo atnaujintas. Naujosios vertės atskaitos metai turėtų būti 2015 m. – tai atitinka turimus trijų paskutinių kalendorinių metų duomenis (2013–2015 m.). Atnaujinta vertė yra 376 gramai anglies dioksido/kWh;
                  
               
                     (12)
                  
                  
                     Direktyvos 2003/87/EB 10b straipsnio 2 ir 3 dalyse nustatytos išsamios konkrečių sektorių ir pasektorių teisės į antrą vertinimą, jei jie neatitinka pagrindinio anglies dioksido nutekėjimo kriterijaus, kad būtų įrašyti į anglies dioksido nutekėjimo sąrašą, taisyklės. Jei anglies dioksido nutekėjimo rodiklis buvo tarp 0,15 ir 0,2, sektoriaus įmonės galėjo prašyti atlikti kokybinį vertinimą pagal tos direktyvos 10b straipsnio 2 dalyje išdėstytus kriterijus. Remdamiesi 10b straipsnio 3 dalimi, sektoriai ir pasektoriai, kurių taršos intensyvumas viršijo 1,5, turėjo teisę prašyti arba kokybinio vertinimo, arba kiekybinio vertinimo suskirstytuoju lygmeniu (PRODCOM 6 arba 8 skaitmenų lygmeniu). Teisę prašyti abiejų rūšių vertinimo taip pat turėjo sektoriai ir pasektoriai, kuriems suteikiamų nemokamų ATL skaičius apskaičiuojamas remiantis naftos perdirbimo įmonėms taikomais santykiniais taršos rodikliais. Tie sektoriai ir pasektoriai, kurie įrašyti į Sprendimo 2014/746/ES priedo 1.2 punktą turėjo teisę prašyti kiekybinio vertinimo suskirstytuoju lygmeniu;
                  
               
                     (13)
                  
                  
                     per konsultacijas internetu, vykusias nuo 2017 m. lapkričio mėn. iki 2018 m. vasario mėn., suinteresuotieji subjektai buvo kviečiami teikti nuomones dėl anglies dioksido nutekėjimo sąrašo sudarymo metodikos pasirinkimo. Respondentai apskritai palankiai vertino antro lygmens vertinimą, kuris būtų toks pat patikimas, sąžiningas ir skaidrus kaip ir pirmo lygmens kiekybinis vertinimas, ir išreiškė pritarimą vienodo vertinimo sistemai, į kurią būtų įtraukti suinteresuotieji subjektai. Nuo 2018 m. vasario mėn. iki gegužės mėn. vykusiuose keturiuose posėdžiuose su valstybėmis narėmis ir suinteresuotaisiais subjektais pasirengta anglies dioksido nutekėjimo sąrašo sudarymui ir tolesniam darbui, susijusiam su vertinimais, kuriuos būtina atlikti;
                  
               
                     (14)
                  
                  
                     buvo atliktas poveikio vertinimas (6) siekiant užtikrinti, kad pirmo ir antro lygmens vertinimai 2021–2030 m. anglies dioksido nutekėjimo sąrašo sudarymo tikslu būtų atliekami palyginamu būdu, t. y. kad abiem vertinimais būtų užtikrinta, jog būtų nustatomi tik tie sektoriai, kuriems būdinga anglies dioksido nutekėjimo rizika. Atliekant poveikio vertinimą daugiausia dėmesio skirta su antro lygmens vertinimo sistema susijusioms veiklos galimybėms;
                  
               
                     (15)
                  
                  
                     2018 m. gegužės 8 d. paskelbtas preliminarus 2021–2030 m. anglies dioksido nutekėjimo sąrašas (7) kartu su Komisijos pagrindiniais rekomendaciniais dokumentais, skirtais kokybiniam ir suskirstytajam kiekybiniam vertinimui (8);
                  
               
                     (16)
                  
                  
                     kai kurie kiti sektoriai, kurie pagal Direktyvos 2003/87/EB 10b straipsnio 1 dalyje nustatytus kokybinius kriterijus laikomi sektoriais, kuriems anglies dioksido nutekėjimo rizika nebūdinga, įvertinti pagal tos direktyvos 10b straipsnio 2 ir 3 dalyse nustatytus kriterijus;
                  
               
                     (17)
                  
                  
                     Komisija išnagrinėjo iš viso 245 pramonės sektorių, priskiriamų NACE klasifikatoriaus skyriams „Kasyba ir karjerų eksploatavimas“ ir „Gamyba“, duomenis. Šio sprendimo priedo 1 punkte išvardyti sektoriai ir pasektoriai atitinka Direktyvos 2003/87/EB 10b straipsnio 1 dalyje nustatytus kriterijus ir turėtų būti laikomi sektoriais, kuriems būdinga anglies dioksido nutekėjimo rizika;
                  
               
                     (18)
                  
                  
                     kai kurie sektoriai įvertinti atliekant kokybinį vertinimą remiantis Direktyvos 2003/87/EB 10b straipsnio 2 ir 3 dalyse nustatytais kriterijais. Dėl sektorių „Druskos gavyba“ (NACE kodas 0893), „Tekstilės apdaila“ (NACE kodas 1330), „Pagrindinių vaistų pramonės gaminių gamyba“ (NACE kodas 2110), „Keraminių buities ir puošybos gaminių bei dirbinių gamyba“ (NACE kodas 2341), „Keraminių santechnikos gaminių ir dirbinių gamyba“ (NACE kodas 2342) ir „Degto molio plytų, plytelių ir statybinių dirbinių gamyba“ (NACE kodas 2332) padaryta išvada, kad jų įtraukimas į anglies dioksido nutekėjimo sąrašą yra pagrįstas. Todėl turėtų būti laikoma, kad šiems sektoriams 2021–2030 m. būdinga anglies dioksido nutekėjimo rizika;
                  
               
                     (19)
                  
                  
                     atliekant sektoriaus „Rusvųjų anglių kasyba“ (NACE kodas 0520) kokybinį vertinimą nustatyta tam tikrų trūkumų, įskaitant tai, kad negalima laikyti, jog sektoriui poveikį daro tiesiogiai išmetamų teršalų sąnaudos, ir tai, kad esama abejonių dėl sąsajos tarp konkurencijos, susijusios su kitais kuro šaltiniais, Sąjungos viduje ir anglies dioksido nutekėjimo. Įrodyta, kad esama tam tikros regioninės konkurencijos dėl ne Sąjungos šalyse esančių lignito elektrinių, tačiau vertinimas Sąjungos mastu patvirtina, kad išorės konkurencija yra labai nedidelė. Todėl padaryta išvada, kad šio sektoriaus įtraukimas į sektorių ir pasektorių, kuriems būdinga anglies dioksido nutekėjimo rizika, sąrašą nėra pagrįstas;
                  
               
                     (20)
                  
                  
                     trys paraiškos gautos iš sektorių, neįtrauktų į preliminarų anglies dioksido nutekėjimo sąrašą: būtent iš „Gamtinių dujų gavybos“ (NACE kodas 0620) „Gipso gaminių, naudojamų statybinėms reikmėms, gamybos“ (NACE kodas 2362) ir „Lengvųjų metalų liejinių gamybos“ (NACE kodas 2453) sektorių. Vertinant šias paraiškas buvo nagrinėjamas šių sektorių tinkamumas būti įtrauktiems į anglies dioksido nutekėjimo sąrašą remiantis kiekybiniu pirmo lygmens vertinimu NACE-4 lygmeniu. Oficialūs duomenys, naudoti pirmo lygmens vertinimui atlikti, perduoti suinteresuotiesiems subjektams ir laikyti pakankamai patikimais, kad jais remiantis būtų galima paskelbti preliminarų anglies dioksido nutekėjimo sąrašą. Komisija išnagrinėjo trijų sektorių paraiškose pateiktą papildomą informaciją ir nemano, kad dėl jos reikėtų pakeisti pradinę poziciją. Ir toliau nėra laikoma, kad šiems sektoriams būdinga anglies dioksido nutekėjimo rizika, nes atitinkami anglies dioksido nutekėjimo rodikliai neviršija 0,2 ribinės vertės, nustatytos Direktyvos 2003/87/EB 10b straipsnio 1 dalyje. Be to, šie sektoriai ir toliau neatitinka tinkamumo kriterijų, kuriais remiantis būtų galima atlikti papildomus vertinimus, kaip nustatyta Direktyvos 2003/87/EB 10b straipsnio 2 ir 3 dalyse;
                  
               
                     (21)
                  
                  
                     kai kurie pasektoriai įvertinti atliekant kiekybinius vertinimus suskirstytuoju lygmeniu remiantis Direktyvos 2003/87/EB 10b straipsnio 1 ir 3 dalyse nustatytais kriterijais. Dėl pasektorių „Kaolinas ir kitas kaolininis molis“ (PRODCOM kodas 08.12.21), „Užšaldytos bulvės, paruoštos arba konservuotos (įskaitant virtas arba apvirtas aliejuje ir tuomet užšaldytas bulves) (išskyrus paruoštas su actu arba acto rūgštimi)“ (PRODCOM kodas 10.31.11.30), „Džiovintų bulvių miltai, rupiniai, dribsniai, granulės ir kruopos“ (PRODCOM kodas 10.31.13.00), „Koncentruotos pomidorų tyrės ir pastos“ (PRODCOM kodas 10.39.17.25), „Nugriebto pieno milteliai“ (PRODCOM kodas 10.51.21), „Nenugriebto pieno milteliai“ (PRODCOM kodas 10.51.22), „Kazeinas“ (PRODCOM kodas 10.51.53), „Laktozė ir laktozės sirupas“ (PRODCOM kodas 10.51.54), „Išrūgos ir modifikuotos išrūgos, miltelių, granulių arba kitokio pavidalo sausieji produktai, koncentruotos arba nekoncentruotos, į kurias pridėta arba nepridėta saldiklių“ (PRODCOM kodas 10.51.55.30), „Kepimo mielės“ (PRODCOM kodas 10.89.13.34), „Stiklėjantys emaliai ir glazūros, angobai (šlikeriai), skysti blizgikliai ir panašūs preparatai keramikai, emaliui ir stiklui“ (PRODCOM kodas 20.30.21.50), „Skysti blizgikliai ir panašūs preparatai, fritas ir kitas stiklas, miltelių, granulių arba dribsnių pavidalo“ (PRODCOM kodas 20.30.21.70) ir „Geležies laisvojo kalimo dalys perdavimo (transmisijos), alkūniniams, kumšteliniams velenams ir skriejikams ir t. t.“ (PRODCOM kodas 25.50.11.34) padaryta išvada, kad šių pasektorių įtraukimas į anglies dioksido nutekėjimo sąrašą yra pagrįstas. Todėl turėtų būti laikoma, kad šiems pasektoriams 2021–2030 m. būdinga anglies dioksido nutekėjimo rizika;
                  
               
                     (22)
                  
                  
                     dėl pasektorių „Kakavos pasta, iš kurios pašalinti arba nepašalinti riebalai“ (PRODCOM kodas 10.82.11), „Kakavos sviestas, riebalai ir aliejus“ (PRODCOM kodas 10.82.12) ir „Kakavos milteliai be cukraus arba kitų saldiklių“ (PRODCOM kodas 10.82.13) atlikti kiekybiniai vertinimai suskirstytuoju lygmeniu ir nustatyta tam tikrų nukrypimų nuo suderintos metodikos, dėl kurių kyla rizika gerokai pervertinti anglies dioksido nutekėjimo rodiklį. Todėl padaryta išvada, kad šių pasektorių įtraukimas į anglies dioksido nutekėjimo sąrašą nėra pagrįstas;
                  
               
                     (23)
                  
                  
                     kadangi anglies dioksido nutekėjimo sąrašas turi galioti 2021–2030 m., šis sprendimas turėtų būti taikomas nuo 2021 m. sausio 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Laikoma, kad priedo sąraše išvardytiems sektoriams ir pasektoriams 2021–2030 m. būdinga anglies dioksido nutekėjimo rizika.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Priimta Briuselyje 2019 m. vasario 15 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 275, 2003 10 25, p. 32.
         
         
            (2)  2014 m. spalio 27 d. Komisijos sprendimas 2014/746/ES, kuriuo pagal Europos Parlamento ir Tarybos direktyvą 2003/87/EB nustatomas 2015–2019 m. laikotarpio sektorių ir jų pošakių, kuriems būdinga didelė anglies dioksido nutekėjimo rizika, sąrašas (OL L 308, 2014 10 29, p. 114).
         
            (3)  2018 m. kovo 14 d. Europos Parlamento ir Tarybos direktyva (ES) 2018/410, kuria iš dalies keičiama Direktyva 2003/87/EB siekiant ekonomiškai efektyviai dar labiau sumažinti išmetamųjų teršalų kiekį ir paskatinti investicijas į mažo anglies dioksido kiekio technologijas ir Sprendimas (ES) 2015/1814 (OL L 76, 2018 3 19, p. 3).
         
            (4)  2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).
         
            (5)  2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 130, 2011 5 17, p. 1).
         
            (6)  Komisijos tarnybų darbinis dokumentas SWD(2019) 22.
         
            (7)  Komisijos pranešimas dėl preliminaraus 2021–2030 m. anglies dioksido nutekėjimo sąrašo (OL C 162, 2018 5 8, p. 1).
         
            (8)  https://ec.europa.eu/clima/sites/clima/files/ets/allowances/leakage/docs/framework_for_qualitative_assessments.pdf https://ec.europa.eu/clima/sites/clima/files/ets/allowances/leakage/docs/framework_for_disaggregated_assessments.pdf
      
      
         
            PRIEDAS
            
               Pagal Direktyvos 2003/87/EB 10b straipsnį nustatyti sektoriai ir pasektoriai, kuriems būdinga anglies dioksido nutekėjimo rizika
            
            1.   Remiantis Direktyvos 2003/87/EB 10b straipsnio 1 dalyje nustatytais kriterijais
            
            
                        NACE kodas
                     
                     
                        Apibūdinimas
                     
                  
                        0510
                     
                     
                        Juodųjų akmens anglių (antracito) kasyba
                     
                  
                        0610
                     
                     
                        Žalios naftos gavyba
                     
                  
                        0710
                     
                     
                        Geležies rūdų kasyba
                     
                  
                        0729
                     
                     
                        Kitų spalvotųjų metalų rūdų kasyba
                     
                  
                        0891
                     
                     
                        Mineralinių iškasenų chemijos pramonei ir trąšoms gaminti kasyba
                     
                  
                        0899
                     
                     
                        Kita, niekur kitur nepriskirta, kasyba ir karjerų eksploatavimas
                     
                  
                        1041
                     
                     
                        Aliejaus ir riebalų gamyba
                     
                  
                        1062
                     
                     
                        Krakmolo ir krakmolo produktų gamyba
                     
                  
                        1081
                     
                     
                        Cukraus gamyba
                     
                  
                        1106
                     
                     
                        Salyklo gamyba
                     
                  
                        1310
                     
                     
                        Tekstilės pluoštų paruošimas ir verpimas
                     
                  
                        1395
                     
                     
                        Neaustinių medžiagų ir neaustinių medžiagų gaminių ir dirbinių, išskyrus drabužius, gamyba
                     
                  
                        1411
                     
                     
                        Odinių drabužių siuvimas
                     
                  
                        1621
                     
                     
                        Faneravimo dangos ir medienos plokščių gamyba
                     
                  
                        1711
                     
                     
                        Plaušienos gamyba
                     
                  
                        1712
                     
                     
                        Popieriaus ir kartono gamyba
                     
                  
                        1910
                     
                     
                        Koksavimo krosnių produktų gamyba
                     
                  
                        1920
                     
                     
                        Rafinuotų naftos produktų gamyba
                     
                  
                        2011
                     
                     
                        Pramoninių dujų gamyba
                     
                  
                        2012
                     
                     
                        Dažiklių ir pigmentų gamyba
                     
                  
                        2013
                     
                     
                        Kitų pagrindinių neorganinių chemikalų gamyba
                     
                  
                        2014
                     
                     
                        Kitų pagrindinių organinių chemikalų gamyba
                     
                  
                        2015
                     
                     
                        Trąšų ir azoto junginių gamyba
                     
                  
                        2016
                     
                     
                        Pirminių plastikų gamyba
                     
                  
                        2017
                     
                     
                        Pirminio sintetinio kaučiuko gamyba
                     
                  
                        2060
                     
                     
                        Cheminių pluoštų gamyba
                     
                  
                        2311
                     
                     
                        Plokščiojo stiklo gamyba
                     
                  
                        2313
                     
                     
                        Tuščiavidurio stiklo gamyba
                     
                  
                        2314
                     
                     
                        Stiklo pluoštų gamyba
                     
                  
                        2319
                     
                     
                        Kito stiklo, įskaitant skirto techninėms reikmėms, gamyba ir apdorojimas
                     
                  
                        2320
                     
                     
                        Ugniai atsparių gaminių gamyba
                     
                  
                        2331
                     
                     
                        Keraminių apdailos ir šaligatvio plytelių gamyba
                     
                  
                        2351
                     
                     
                        Cemento gamyba
                     
                  
                        2352
                     
                     
                        Kalkių ir gipso gamyba
                     
                  
                        2399
                     
                     
                        Kitų, niekur kitur nepriskirtų, nemetalo mineralinių produktų gamyba
                     
                  
                        2410
                     
                     
                        Tomo ketaus ir plieno bei ferolydinių gamyba
                     
                  
                        2420
                     
                     
                        Plieninių vamzdžių, vamzdelių, tuščiavidurių profilių ir susijusių jungiamųjų detalių gamyba
                     
                  
                        2431
                     
                     
                        Šaltasis strypų tempimas
                     
                  
                        2442
                     
                     
                        Aliuminio gamyba
                     
                  
                        2443
                     
                     
                        Švino, cinko ir alavo gamyba
                     
                  
                        2444
                     
                     
                        Vario gamyba
                     
                  
                        2445
                     
                     
                        Kitų spalvotųjų metalų gamyba
                     
                  
                        2446
                     
                     
                        Branduolinio kuro perdirbimas
                     
                  
                        2451
                     
                     
                        Geležies liejinių gamyba
                     
                  2.   Remiantis Direktyvos 2003/87/EB 10b straipsnio 2 dalyje nustatytais kriterijais
            
            
                        NACE kodas
                     
                     
                        Apibūdinimas
                     
                  
                        0893
                     
                     
                        Druskos gavyba
                     
                  
                        1330
                     
                     
                        Tekstilės apdaila
                     
                  
                        2110
                     
                     
                        Pagrindinių vaistų pramonės gaminių gamyba
                     
                  
                        2341
                     
                     
                        Keraminių buities ir puošybos gaminių bei dirbinių gamyba
                     
                  
                        2342
                     
                     
                        Keraminių santechnikos gaminių ir dirbinių gamyba
                     
                  3.   Remiantis Direktyvos 2003/87/EB 10b straipsnio 3 dalies pirmoje pastraipoje nustatytais kriterijais
            
            
                        NACE kodas
                     
                     
                        Apibūdinimas
                     
                  
                        2332
                     
                     
                        Degto molio plytų, plytelių ir statybinių dirbinių gamyba
                     
                  4.   Remiantis Direktyvos 2003/87/EB 10b straipsnio 3 dalies penktoje pastraipoje nustatytais kriterijais
            
            
                        PRODCOM kodas
                     
                     
                        Apibūdinimas
                     
                  
                        081221
                     
                     
                        Kaolinas ir kitas kaolininis molis
                     
                  
                        10311130
                     
                     
                        Užšaldytos bulvės, paruoštos arba konservuotos (įskaitant virtas arba apvirtas aliejuje ir tuomet užšaldytas bulves) (išskyrus paruoštas su actu arba acto rūgštimi)
                     
                  
                        10311300
                     
                     
                        Džiovintų bulvių miltai, rupiniai, dribsniai, granulės ir kruopos
                     
                  
                        10391725
                     
                     
                        Koncentruotos pomidorų tyrės ir pastos
                     
                  
                        105121
                     
                     
                        Nugriebto pieno milteliai
                     
                  
                        105122
                     
                     
                        Nenugriebto pieno milteliai
                     
                  
                        105153
                     
                     
                        Kazeinas
                     
                  
                        105154
                     
                     
                        Laktozė ir laktozės sirupas
                     
                  
                        10515530
                     
                     
                        Išrūgos ir modifikuotos išrūgos, miltelių, granulių arba kitokio sauso pavidalo, koncentruotos arba nekoncentruotos, į kurias pridėta arba nepridėta saldiklių
                     
                  
                        10891334
                     
                     
                        Kepimo mielės
                     
                  
                        20302150
                     
                     
                        Stiklėjantys emaliai ir glazūros, angobai (šlikeriai), skysti blizgikliai ir panašūs preparatai keramikai, emaliui ir stiklui
                     
                  
                        20302170
                     
                     
                        Skysti blizgikliai ir panašūs preparatai, fritas ir kitas stiklas, miltelių, granulių arba dribsnių pavidalo
                     
                  
                        25501134
                     
                     
                        Geležinės laisvojo kalimo dalys, skirtos perdavimo (transmisijos), alkūniniams, kumšteliniams velenams ir skriejikams